Aug 13,2015
ఫోర్బ్స్‌ టాప్‌ -20 ఐటి కుబేరుల్లో ప్రేమ్‌జీ, నాడార్‌
         న్యూయార్క్‌: ప్రపంచ ఐటి టాప్‌ కుబేరుల తాజా జాబితాను ఫోర్బ్స్‌ పత్రిక విడుదల చేసింది. ఈ జాబితాలో భారత్‌ నుంచి విప్రో వ్యవస్థాపకులు అజీమ్‌ ప్రమ్‌జీ, హెచ్‌సిల్‌ సహ వ్యవస్థాపకులు శివనాడార్‌లు టాప్‌ -20లో స్థానం సంపాదించారు. మైక్రోసాఫ్ట్‌ వ్యవస్థాపకులు బిల్‌గేట్స్‌ ప్రధమ స్థానంలో నిలిచారు. ఫోర్బ్స్‌ పత్రిక వివరాల ప్రకారం 17.4 యుఎస్‌ బిలియన్‌ డాలర్ల సంపదతో ప్రేమ్‌జీ 13వ స్థానంలో నిలువగా, 14.4 యుఎస్‌ బిలియన్‌ డాలర్ల సంపదతో నాడార్‌ 14వ స్థానంలో నిలిచారు. టాప్‌ -100 జాబితాలో భారత్‌ నుంచి మరో ఇద్దరికి స్థానం లభించింది. 2.8 యుఎస్‌ బిలియన్‌ డాలర్లతో సింపోని గ్రూప్‌ చైర్మన్‌ రమేష్‌ పద్వానీ 73వ స్థానం పొందగా, 2.5 బిలియన్‌ యుఎస్‌ డాలర్ల సంపదతో సింటెల్‌ గ్రూప్‌ సంస్థ అధినేత భరత్‌ దేశారు 82వ స్థానం పొందారు.
టాప్‌ -100 జాబితా అమెరికాకు చెందిన 51 కంపెనీలు స్థానం సంపాదించడం విశేషం. 33 మందితో ఆసియా తర్వాత స్థానంలో నిలవగా, 8 మందితో యూరప్‌ తర్వాత స్థానంలోనూ, ఇద్దరు కుబేరులతో మధ్య తూర్పు ప్రాంతం, ఒకరితో లాటిన్‌ అమెరికా తర్వాతి స్థానాల్లో నిలిచాయి. టాప్‌-100లో స్థానం సంపాదించిన వారిలో దాదాపు 40 మంది కాలిఫోర్నియాలోనే నివసిస్తుండటం విశేషం. ప్రపంచ కుబేరుడు బిల్‌గేట్స్‌ 79.6 యుఎస్‌ బిలియన్‌ డాలర్లతో తొలి స్థానంలోనూ, ఒరాకిల్‌ వ్యవస్థాపకుడు ఎలిసన్‌ 38.2 యుఎస్‌ బిలియన్‌ డాలర్లతో రెండో స్థానంలోనూ నిలిచాడు. మూడో స్థానంలో అమెజాన్‌ స్థాపకుడు జెఫ్‌ బిజోస్‌, నాలుగో స్థానంలో ఫేస్‌బుక్‌ వ్యవస్థాపకుడు మార్క్‌ జుగర్‌ బర్గ్‌, ఐదో స్థానంలో గూగుల్‌ సహ వ్యవస్థాపకుడు లారీ పేజ్‌, ఆలీబాబా చీఫ్‌ జాక్‌ మా ఏడో స్థానంలోనూ, గూగుల్‌ ఎక్జిక్యూటివ్‌ చైర్మన్‌ ఎరిక్‌ స్కిమిడ్‌ 20వ స్థానంలోనూ, ఉబెర్‌ సిఇఓ ట్రావిస్‌ కాల్‌నిక్‌ 35వ స్థానంలోనూ, దాని సూపర్‌ సిఇఓ జాక్‌ డోర్సే 92వ స్థానంలోనూ నిలిచారు. ప్రపంచంలోని 100 మంది కుబేరుల సంపద అంతా 842.9 బిలియన్లుగా ఫోర్బ్స్‌ లెక్కించింది.
మీ స్నేహితులకు రికమెండ్ చెయ్యండి